ร้านอาหารแสนยอด ตั้งอยุ่บนถนนพระราม3 ซอย12 เข้าไปตามทาง จะเห็นป้ายชัดเจน ทางเข้าจะผ่านโกดังร้างเก่าๆไปก่อน ร้านจะอยู่ติดริมน้ำเลย เป็นร้านอาหารที่มีขนาดใหญ่ มีหลายโซนให้นั่ง ทั้งบ้านทรงไทย หรือจะเป็นโซนใหม่ที่ดูทันสมัยก็ได้ ภายในร้านดูร่มรื่น มีต้นไม้ใหญ่ค่อนข้างเยอะ 

ในส่วนของอาหารทางร้าน มีทั้งอาหารไทย อาหารจีน รวมถึงอาหารทะเล ให้บริการครบทุกรูปแบบ ส่วนเมนูแนะนำของทางร้านที่มีชื่อก็จะมี ราดหน้า และเป็ดย่าง แต่โดยส่วนตัวแล้วรสชาติอาหารถือว่าอร่อยทานได้ตามมาตราฐาน แต่ก็ไม่ได้โด่ดเด่นอะไรมากนัก